جمهور باشقانی رجب طیب اردوغان بیلدیریب کی، وطنداش‌لار قارا دنیز گازی‌نین فایدا‌لارینی گونده‌لیک حیات‌لاریندا گؤرمه‌یه باشلایا‌جاق‌لار.
اؤزل تلویزیون کانال‌لاری‌نین بیرگه جانلی یاییمیندا گوندمله باغلی سوال‌لاری جاوابلان‌دیران دؤولت باشچی‌سی اردوغان وطنداش‌لاری اقتصادی جهت‌دن راحت‌لاش‌دیرا‌جاق، آلیجی‌لیق قابیلیتینی آرتیرا‌جاق تدبیرلری آرتیق گؤردوک‌لرینی و آلماغا داوام ائده‌جک‌لرینی آچیقلاییب.
ایشچی‌دن مامورا، امکلی‌دن ائودار قادینا قدر میللتین بوتون طبقه‌لرینی دستکلمک اوچون پروقرام‌لار یاراتدیق‌لارینی ایفاده ائدن جمهور باشقانی اردوغان دئییب:
وطنداش‌لاریمیز قارا دنیز گازی‌نین اؤلکه‌میزه وئرجگی فایدا‌لاری گونده‌لیک حیات‌لاریندا گؤرمه‌یه باشلایا‌جاق‌لار.
پایتاخت آنکارادا تشکیل ائدیلن "ایندی گنج‌لیک اوچون" پروقرامیندا ائتدیگی چیخیشدا ایسه جمهور باشقانی اردوغان قارا دنیز طبیعی گازیندان الده ائدیله‌جک قایناقلا وطنداش‌لارا وئرجگی دستک‌لرینی آرتیرا‌جاق‌لارینی بیلدیریب.
